
	ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΓΕΙΑΣ 

7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ

ΠΕΔΥ – ΚΕΝΤΡΟ ΥΓΕΙΑΣ ΧΑΡΑΚΑ
Πληροφορίες: Τσαπαρίδη  Ελευθερία
Τηλέφωνο: 2893340029
Τηλεο-ομοιοτυπία (fax): 2893340032
Ηλεκτρονική Δ/νση (e-mail): 
	Ηράκλειο, 6-3-2015
Αρ. Πρωτ.:  174


	
	                 ΠΡΟΣ: 
  ΚΑΘΕ  ΕΝΔΙΑΦΕΡΟΜΕΝΟ 

	ΘΕΜΑ: «Πρόσκληση εκδήλωσης ενδιαφέροντος προμήθειας παρασκευασμένου φαγητού, για την σίτιση των εφημερευόντων ιατρών του Κέντρου Υγείας ΧΑΡΑΚΑ από 16-03-2015 έως 31/12/2015»


Προκειμένου το Κέντρο Υγείας ΧΑΡΑΚΑ να προβεί στη προμήθεια παρασκευασμένου φαγητού, για την καθημερινή  σίτιση των εφημερευόντων ιατρών του  για χρονικό διάστημα από 16/3/2015 – 31/12/2015 , (σύνολο μερίδων 1,292 προϋπολογισθείσας δαπάνης 9.690,00€ συμπεριλαμβανομένου του Φ.Π.Α.) με τη διαδικασία της απευθείας ανάθεσης, παρακαλούμε να καταθέσετε την προσφορά σας έως την Δευτέρα 09-03-2015  και ώρα  14:00 μ.μ  στο Γραφείο Δ/ντή  του Κ.Υ. , λόγω του κατεπείγοντος.

Παρακαλούμε στην γραπτή προσφορά σας να δηλώνετε ρητά, επί ποινή απορρίψεως, ότι αποδέχεστε τους όρους της παρούσας πρόσκλησης, ως παρακάτω:

1. Καθημερινά θα παρέχονται στο Κ.Υ. ΧΑΡΑΚΑ. Ατομικά Πακέτα  Σίτισης εφημερευόντων ιατρών, τα οποία θα είναι ανάλογα με τον αριθμό εφημερευόντων ιατρών στο Κ.Υ.

Κάθε ένα Ατομικό Πακέτο  Σίτισης θα περιλαμβάνει: μια μερίδα παρασκευασμένου φαγητού, μισή σαλάτα, 125 γραμμάρια ψωμί, ένα  φρούτο εποχής και ένα μπουκάλι εμφιαλωμένο νερό 1,5 λίτρου. Το βάρος των μερίδων φαγητού και των φρούτων που θα παρέχονται θα είναι το καθορισμένο από την Αγορανομική Διάταξη με αριθμό 14/1989, άρθρο 112, του Υπουργείου Ανάπτυξης – Γ. Γ. Εμπορίου. 

2. Το μηνιαίο πρόγραμμα με τους εφημερεύοντες ιατρούς θα παραδίδεται εγγράφως από το Κ.Υ. στον προμηθευτή τις τελευταίες ημέρες του προηγούμενου μήνα προκειμένου οι ιατροί καθημερινά να παραγγέλνουν το γεύμα της επιλογής τους από το μενού του εστιατορίου (να υπάρχουν τουλάχιστον δέκα (10) διαφορετικές επιλογές μαγειρευτών ή/και της ώρας. Καθημερινά τα ατομικά πακέτα σίτισης για το μεσημέρι θα παραδίδονται στην κουζίνα του Κέντρου Υγείας στις 14:00μ.μ. και για το βράδυ στις 21:00 μμ. Η παραγγελία των εφημερευόντων ιατρών θα γίνεται στον προμηθευτή δύο φορές καθημερινά, μία για το μεσημεριανό και μία για το βραδινό φαγητό,  1 με 1,5 ώρα πριν την προβλεπόμενη παράδοση του φαγητού.
3. Το φαγητό θα τοποθετείται σε αλουμινένια κουτιά με καπάκι, μίας χρήσεως, από μία μερίδα σε κάθε κουτί.  Επίσης οι σαλάτες θα τοποθετούνται σε αλουμινένια ή πλαστικά κουτιά μίας χρήσης με καπάκι.

4. Μαζί με την προσφορά που θα υποβάλλει στο Κ.Υ. κάθε ενδιαφερόμενος, θα επισυνάπτει και ένα Πίνακα (μενού) με τα είδη φαγητού που  θα παρασκευάζει στο κατάστημα του και θα παρέχει στο Κ.Υ.  Από τον  Πίνακα αυτόν θα επιλέγουν οι εφημερεύοντες ιατροί το είδος του φαγητού που θα παραδοθεί την κάθε ημέρα.  Ο προμηθευτής είναι υποχρεωμένος να παραδώσει στο Κ.Υ. το είδος ή τα είδη των παρασκευασμένων φαγητών που θα ζητηθούν, εκτός εάν για λόγους ανωτέρας βίας (π.χ. έλλειψη υλικών λόγω εποχής) δεν υπάρχει δυνατότητα παρασκευής.  

5. Το φαγητό που θα παραδίδεται στο Κ.Υ. θα πρέπει οπωσδήποτε να έχει παρασκευαστεί την ημέρα της διάθεσης του και να έχει άριστα μακροσκοπικά χαρακτηριστικά στην εμφάνιση του, στην οσμή του και στην γεύση του.

6. Το κρέας που θα χρησιμοποιείται θα είναι φρέσκο ντόπιας παραγωγής και σε καμία περίπτωση κατεψυγμένο.

7. Όλα τα υλικά που θα χρησιμοποιούνται για την παρασκευή φαγητού θα είναι Α΄ ποιότητας.

8. Για τις σαλάτες θα χρησιμοποιούνται πάντα φρέσκα λαχανικά εποχής και θα περιέχουν επιπλέον κομμάτια φέτας. Εάν λόγω του είδους της σαλάτας δεν τοποθετηθεί φέτα, θα παραδίδεται χωριστά τυλιγμένη σε αλουμινόχαρτο.

9. Το ψωμί θα είναι πάντοτε φρέσκο.

10. Τα φρούτα που θα παρέχονται θα είναι φρέσκα και Α΄ ποιότητας.

11.  Εάν για λόγους ανωτέρας βίας ο προμηθευτής δεν παραδώσει φαγητό, για μία ή περισσότερες ημέρες, το Κ.Υ. δεν οφείλει καμία αμοιβή στον προμηθευτή για τις ημέρες αυτές.

12. Την τελευταία ημέρα κάθε μήνα θα εκδίδει συγκεντρωτικό Τιμολόγιο Πώλησης.

13. Ο προμηθευτής θα πρέπει να τηρεί όλες τις Υγειονομικές διατάξεις και την υγειονομική νομοθεσία που διέπει τους χειρισμούς τροφίμων σε όλα τα στάδια:  Προμήθεια – προεργασία – παρασκευή γεύματος – μεταφορά και παράδοση για κατανάλωση. Ιδιαίτερα θα πρέπει να μεριμνά για την πρόληψη τροφικών δηλητηριάσεων και την αποτροπή μετάδοσης ασθενειών.

         14. Εάν υπάρχουν παράπονα ή παρατηρήσεις από τους εφημερεύοντες ιατρούς,  για την ποιότητα και την ποσότητα του φαγητού, θα πρέπει να αναφέρονται εγγράφως στην Διεύθυνση του Κ.Υ. ώστε να ελέγχονται από την τριμελή επιτροπή παραλαβής. Ο προμηθευτής είναι υποχρεωμένος να δεχτεί και να εφαρμόσει κάθε έγγραφη οδηγία της τριμελούς επιτροπής, κατόπιν θεώρησης της από την Διεύθυνση του Κ.Υ., όσον αφορά την ποιότητα και την ποσότητα του παρερχομένου φαγητού αλλά και την τήρηση Υγειονομικών Διατάξεων σχετικών με την παρασκευή και τη μεταφορά φαγητού.

         Η προμήθεια θα γίνει με την διαδικασία της απευθείας ανάθεσης με κριτήριο κατακύρωσης την χαμηλότερη τιμή . 

         Η προσφερόμενη τιμή θα δίδεται σε ευρώ ανά ατομικό πακέτο σίτισης (τιμή ανά μερίδα) , με ανώτατη προσφερόμενη τιμή ανά μερίδα έως 7,5€ συμπεριλαμβανομένου του Φ.Π.Α. 13% .

         Προσφορά με τιμή ανά ατομικό πακέτο σίτισης (τιμή ανά μερίδα) μεγαλύτερη από 7,5€ συμπεριλαμβανομένου του Φ.Π.Α. 13% , θα απορρίπτεται ως απαράδεκτη   

                                                                                           Ο Δ/ΝΤΗΣ  ΤΟΥ

